Lav et referat af nedenstående tekst:

Tekst:
Der står klassisk musik på skoleskemaet for landsdelens 3.-6. klasser i den kommende uge, når Musikkens Hus, DR Musikariet og Orkester Norden samarbejder om projektet ”Ind til Musikken”. På scenen står dirigent Henrik Vagn Christensen foran et symfoniorkester bestående af unge musikere fra Orkester Norden og Nordjyl­lands Ungdomssymfoniorkester (NUS). Orkester Norden er et internationalt ungdomsorkester bestående af Nordens største, unge musiktalenter. Orkesteret har hjemsted i Musikkens Hus i perioden 2014-2018. Sammen glæder de sig til at føre eleverne gennem alle børnenes klassiske favorithits som for eksempel Sabeldans, Morgenstemning, Pirates of the Carribean og Star Wars. Orkesteret får desuden følgeskab af DR ULTRA-vært Joakim Ingversen og en hemmelig, meget populær gæst… Ind til Musikken er blevet vel modtaget på landsdelens skoler og spiller for fulde huse. Ind til Musikken-koncerterne er muliggjort takket være et generøst bidrag fra A.P. Møller og Hustru Chastine Mc-Kinney Møllers Fond til almene Formaal. Koncerterne er desuden støttet af Region Nordjylland.

Referat:
Musikkens Hus åbner i den kommende uge dørene til otte symfoniske gratiskoncerter for over 7000 skolebørn fra hele Nordjylland.